North Lincolnshire
North Lincolnshire (prevedeno Sjeverni Lincolnshire) je unitarna jedinica od 169,820 stanovnika na istoku Engleske u Grofoviji Lincolnshire.

Geografske karakteristike 

Pored grada Scunthorpea koji je administrativni centar veći urbani centri su Barton-upon-Humber i Brigg, a ostalo su sela.

Sjeverni Lincolnshire je nizinski kraj koji se proteže od južne obale rijeke Humber u unutrašnjost do najsjevernijih brda Lincolnshirskog Woldsa i močvara uz rijeku Trent. 

Unitarna jedinica Sjeverni Lincolnshire je uglavnom ruralan kraj u kom se ljudi bave poljoprivredom. Po plodnim oranicama uzgajaju se žitarice, šećerna repa i povrće. 
Sjeverni Lincolnshire je također i značajni industrijski centar, sa dvije velike rafinerije nafte kod Killingholma na Humberu, velikom čeličanom u Scunthorpeu i drugim tvornicama, uključujući i dosta pogona prehrambene industrije.

Historija 

Unitarna jedinica Sjeverni Lincolnshire formirana je 1. aprila 1996.

Od historijskih znamenitosti i atrakcija North Lincolnshire ima ladanjski dvorac Normanby Hall, dovršen 1830., i kuću (u selu Epworth) u kojoj je djetnstvo proveo osnivač Metodističke crkve John Wesley. 

Velika atrakcija je Most preko Humbera - najduži viseći most u ujedinjenom Kraljevstvu, dug 1.410  metara  - koji povezuje unitarnu jedinicu sa gradom Kingston upon Hull i Grofovijom East Riding of Yorkshire.

Izvori

Vanjske veze 

 North Lincolnshire Council 

Administrativna podjela Engleske
Lincolnshire